વરસાદ શરૂ થતાં પહેલાં પ્લૅટફૉર્મ-નંબર એકની છતનાં પતરાં બદલવામાં આવ્યાં હતાં. બદલાયેલાં પતરાં પ્લૅટફૉર્મ નંબર એક પર અલગ-અલગ જગ્યાએ જેમના તેમ પડી રહ્યાં છે જેના પર વરસાદનું પાણી પડતાં કાળાં પડી ગયાં છે અને એની આસપાસ કચરો જમા થતાં દુર્ગંધ પણ આવી રહી છે. ઉપરાંત પ્લૅટફૉર્મ-નંબર એક પર થાણે તરફ મુલુંડ-ઈસ્ટમાં જવા માટે ઉપયોગમાં લેવાતા ફુટઓવર બ્રિજની નીચે રીતસરનું કચરો નાખવા માટેનું જાણે ડમ્પિંગ ગ્રાઉન્ડ હોય એટલો બધો કચરો જમા થઈ ગયો છે.